Vaud

Vaud (nem. Waadt, tal. Vaud, rétorom. Vad) je francúzskojazyčný kantón (súčasť Romandie). Jeho hlavným mestom je Lausanne. Nachádza sa v západnom Švajčiarsku. Vaud je 3. najľudnatejší a 4. najväčší kantón vo Švajčiarsku (z celkového počtu 26). Geografia Vaud zaberá veľkú časť západného Švajčiarska. Jeho hranice sa rozkladajú od Ženevského jazera až k Neuchâtelskému jazeru a Murtenskému jazeru. Hraničí s Francúzskom na západe (suchozemské hranice s departementmi Ain, Jura a Doubs) a na juhu (hraničí prostredníctvom Ženevského jazera s departementom Haute-Savoie). V rámci Švajčiarska hraničí kantón Vaud s kantónmi Ženeva (na juhozápade), Neuchâtel (na severe), na východe s kantónmi Freiburg a Bern, a na juhovýchode s Valais. kantón Vaud zahŕňa exklávu v kantóne Freiburg : Avenches. ku kantónu Ženeva patria dve enklávy v kantóne Vaud: Céligny (dvakrát). ku kantónu Freiburg patria tri enklávy v kantóne Vaud: Estavayer-le-Lac, Vuissens et Surpierre. Kantónom prechádzajú dve horské pásma, Švajčiarska Jura západom a Alpy juhovýchodom. 28. júna 2007 boli do Zoznamu svetového kultúrneho dedičstva zapísané Vinice Lavaux. Demografia V roku 1803, teda v čase vstupu do Švajčiarskej konfederácie, mal kantón 144 507 obyvateľov. Po kantónoch Bern a Zürich bol vtedy tretím najľudnatejším kantónom. K 31. decembru 2011 žilo v kantóne 721 561 obyvateľov. V posledných desiatich rokoch nastáva zrýchľovanie prírastku obyvateľstva, v roku 1998 bol 0,6 % a v roku 2008 už 2,4 %. Počet obyvateľov kantónu Vaud vzrástol v roku 2008 o 16 341 obyvateľov, oproti 3 439 v 1998, kedy v kantóne žilo 607 879 obyvateľov. V roku 2008 činil prirodzený prírastok 2 278 oproti 1 961 v 1998. Migračný prírastok pre porovnanie bol v roku 1998 1 478 a v roku 2008 už 14 063. Hlavným dôvodom zrýchľovania prírastku obvateľstva je teda mechanický prírastok. Očakávaná dĺžka dožitia Očakávaná dĺžka dožitia dosiahla v roku 2011 80,1 roka pre mužov (80,3 vo Švajčiarsku) a 84,9 roka pre ženy (84,7 vo Švajčiarsku). Obyvateľstvo K 31. decembru 2008 tvorili cudzinci 29,6 % percenta obyvateľstva, kým vo zvyšku Švajčiarska 21,7 %, ich počet tak dosiahol 202 605 oproti 482 317 švajčiarskych občanom. V septembri 2009 dosiahla nezamestnanosť v kantóne Vaud 5,4 % (17 980 osôb), oproti 3,9 % vo Švajčiarsku. Jazyky V roku 2010 85,0 % obyvateľov používalo dominantne francúzštinu, 7,1 % nemčinu, 5,2 % taliančinu a 7,2 % angličtinu (mohli udať viac ako jeden jazyk). Referencie Iné projekty Commons ponúka multimediálne súbory na tému Vaud Zdroj Tento článok je čiastočný alebo úplný preklad článkov Kanton Waadt na nemeckej Wikipédii a Canton de Vaud na francúzskej Wikipédii.